《法曲献仙音 简徐虎侯》
清代·龚翔麟

鳞杳通波，雁沉苍影，愁对碧罗天暮。早又凄凉，兔华圆了，最忆南湖俦侣。

算游倦，西泠水，门掩橘春雨。

冷枫舞。遍横塘、新添红点，应念我、旧日露桡停处。

潜采草堂西，问梧桐、吹绿何许。散卓霜镔，定消磨、冻石无数。

约重寻梅里，醉倚暗香千树。

作者简介：龚翔麟（1658—1733）清代藏书家、文学家。字天石，号蘅圃，又号稼村，晚号田居，浙江仁和（今杭州）人。康熙二十年中顺天乡试乙榜。由工部主事累迁御史，有直声，致仕归。工词，与朱彝尊等合称浙西六家，著有《田居诗稿》、《红藕庄词》。